आत्मा में स्थिरता गुरु कृपा के बिना संभव नहीं: साध्वी मोनिका
दिव्यज्योति जाग्रति संस्थान की ओर से कमरेवाला रोड़ आश्रम में धार्मिक कार्यक्रम किया गया। आशुतोष महाराज की शिष्या साध्वी मोनिका भारती जी ने अपने प्रवचनों में कहा कि हाथी रूपी मन की चंचल वृति है बंदर। उन्होंने कहा कि जैसे किसी बंदर को शराब पिला दी हो उसके बाद कोई बिच्छू उसे काट ले, जैसे उस बंदर की हालत होगी, वैसे ही मनुष्य का मन है। साध्वी जी ने कहा यह मन सदैव ही विषयों के संसर्ग में रहता है, इसलिए यह चंचल है। पर इसको एकाग्र करना कठिन जरूर है पर असंभव नहीं। उन्होंने कहा कि यह एक अटल सत्य है कि मन की आत्मा में स्थिरता गुरु कृपा के बिना संभव नहीं है। हमें यह समझना होगा कि मन उदय होता है अस्त होता है। यह अस्थायी तथा अनित्य है, जबकि आत्मा स्थायी तथा नित्य है। हमें आत्मा को जानना होगा, गुरु के द्वारा दिव्य नेत्र प्राप्त कर, प्रकाश रूप का ध्यान करना होगा और बार बार साधना करने से हमें आनंद की प्राप्ति होगी। उन्होंने कहा कि हम साधनायास द्वारा अंतत इस चंचलता को समाप्त कर पाएंगे। इसलिए हमें चाहिए कि पूर्ण गुरु द्वारा ब्रह्मज्ञान प्राप्त कर हम इस प्रयास में लग जाए ताकि हमारा मन श्वेत हो, शुद्ध हो और हमारा आत्म कल्याण हो जाए।(मदान)
प्रवचन करते हुए साध्वी भारती।
hin_Deva hin_Deva mag_Deva